**Задача C?. Най-голямо число**

**Автор: Емил Келеведжиев**

Във всеки връх на правилен *n*-ъгълник е записана по една цифра. От тези цифри може да образуваме *n*-цифрено число, започвайки от избран от нас връх и движейки се в една от двете възможни посоки – по посоката на движението на часовниковата стрелка или в обратната посока.

Напишете програма **maxn**, която отпечатва най-голямото *n*-цифрено число, което може да образуваме по описания начин.

**Вход:** На първия ред е записана стойността на *n*. На втория ред е дадена редицата от цифри, записани по върховете на *n*-ъгълника, обходени по посока на часовниковата стрелка, започвайки от някое произволно място. Цифрите във входа са разделени с интервали.

**Изход:** Търсеното *n*-цифрено число.

**Ограничения:** 2 < *n* < 16; поне една от цифрите, записани във върховете на n-ъгълника, не е 0.

|  |  |  |
| --- | --- | --- |
| Пример 1:  Вход  3  1 2 3  Изход  321 | Пример 2:  Вход  3  4 2 3  Изход  432 | Пример 3:  Вход  3  1 3 3  Изход  331 |